Machine Empire

Machine Empire on roboteista koostunut vihollisryhmittymä Power Rangers -universumissa, jotka olivat televisiosarjan Power Rangers Zeo päävihollisia. Myöhemmin Machine Empiren jäseniä on nähty myös sarjoissa Power Rangers in Space ja Power Rangers Wild Force.

Historia
Machine Empire oli avaruudessa laajalle levinnyt roboteista koostunut rotu. Heitä johti kuningasperhe, johon kuuluivat King Mondo, Queen Machina ja Prince Sprocket sekä heidän uskolliset kätyrinsä Klank ja Orbus. Machine Empire oli lukemattomien Cog-rivisotilaidensa, lentävien Quadra Fightereidensa ja mekaanisten hirviöidensä avulla valloittanut ketjun galakseja ennen kuin he olivat päättäneet kohdistaa hyökkäyksensä Maahan. Maan resursseja puolustivat kuitenkin Zeo Rangerit, jotka merkitsivät samalla uudenlaista haastetta Machine Empiren laajenemiselle.Power Rangers Zeo: Jakso 2; "A Zeo Beginning II" Rangerit onnistuivat romuttamaan lukuisia Machine Empiren hirviöitä ja lopulta King Mondo päätti taistella itse rangereita vastaan. Taistelu johti kuitenkin King Mondon tuhoutumiseen Super Zeo Megazordin voimasta.Power Rangers Zeo: Jakso 35; "Mondo's Last Stand"

King Mondon tuhoutumisen jälkeen Machine Empiren johtoon nousi Louie Kaboom, joka oli Lord Zeddin ja Rita Repulsan luoma robotti.Power Rangers Zeo: Jakso 36; "Bomber in the Summer" Louie ajatteli Machine Empiren parasta, mutta loppujen lopuksi hän kuitenkin päätyi vain tuhlaamaan heidän voimavarojaan. Hieman myöhemmin Mondon ja Machinan vanhin poika Prince Gasket ja hänen vaimonsa Archerina korvasivat hänet Machine Empiren johdossa.Power Rangers Zeo: Jakso 40; "The Joke's on Blue" He johtivat Machine Empireä taitavasti ja aloittivat lopulta jopa suurhyökkäyksen Angel Groveen.Power Rangers Zeo: Jakso 46; "Another Song and Dance" Suurhyökkäyksen epäonnistuttua King Mondo palasi ja Gasket ja Archerina lähtivät lopulta pakoon.Power Rangers Zeo: Jakso 49; "Hawaii Zeo" Vähän myöhemmin Rita ja Zedd onnistuivat hankkiutumaan Machine Empirestä eroon, kun heidän antamalla lahjalla koko kuningasperhe räjähti palasiksi.Power Rangers Zeo: Jakso 50; "Good as Gold" Machine Empire palasi vielä sarjoissa Power Rangers in Space ja Power Rangers Wild Force.

Kuningasperhe
Kuningasperhe hallitsi Machine Empireä sarjan Power Rangers Zeo alussa. Perheeseen kuului King Mondo, Queen Machina, Prince Sprocket ja heidän tärkeimmät kätyrinsä Klank ja Orbus.

King Mondo

King Mondo oli Machine Empiren hallitsija ja televisiosarjan Power Rangers Zeo päävihollinen. Mondo uskoi Maan valloituksesta tulevan helppoa, kun hän onnistui ajamaan Rita Repulsan ja Lord Zeddin pois Kuusta. Mondo kuitenkin järkyttyi, kun Zeo Rangerit hyökkäsivät yllättäen hänen Cog-rivisotilaidensa kimppuun ja torjuivat hänen ensimmäisen yrityksensä. Mondo ei kuitenkaan lannistunut vaan ajatteli rangereiden voittamisen tekevän lopullisesta voitosta entistäkin makeampaa. Toistuvien epäonnistumisten jälkeen Mondo lopulta pääsikin lähelle rangereiden voittamista, mutta kultaisen rangerin ilmestyminen pilasi hänen suunnitelmansa. Lopulta Mondo päätti itse haastaa rangerit muinaisen Damokleen miekan avulla ja kasvatti itsensä suureksi. Rangerit kuitenkin voittivat hänet uuden Super Zeo Megazordinsa avulla. 

King Mondo palasi myöhemmin takaisin ja vei valtaistuimensa takaisin valtaa tavoitelleilta Prince Gasketilta ja Archerinalta.Power Rangers Zeo: Jakso 47; "Rangers of Two Worlds I" Sen jälkeen Mondo yritti vielä saada kultaisen rangerin voimat Jasonilta itselleen. Suunnitelman epäonnistuttua hän kasvoi suureksi joukkojensa kanssa ja taisteli Zeo Rangereita ja voimansa takaisin ottanutta alkuperäistä kultaista rangeria Treytä vastaan, jotka olivat myös kasvaneet Treyn avulla suuriksi. Rangerit kuitenkin voittivat Mondon joukot helposti. Pian sen jälkeen Zedd ja Rita antoivat kuningasperheelle lahjapaketin, joka oli todellisuudessa pommi ja joka räjäytti Mondon ja muun kuningasperheen palasiksi. 

Äänenä toimi David Stenstrom.

Queen Machina
Queen Machina oli King Mondon vaimo ja Prince Sprocketin ja Prince Gasketin äiti sekä Machine Empiren kuningatar, joka piti usein kädessään metallista viuhkaa. Hän myös rakasti valtavasti miestään ja poikaansa Sprocketia. Hän tuhoutui Zeo-kauden lopussa Lord Zeddin antaman pommin voimasta. 

Äänenä toimi Alex Borstein. Myöhemmin sarjassa Power Rangers in Space Queen Machinan äänenä toimi Brianne Siddall.

Prince Sprocket
Prince Sprocket oli King Mondon ja Queen Machinan nuorempi poika. Hän oli ensimmäinen lapsivihollinen Power Rangers -sarjan historiassa. Hänen vanhempansa olivat hemmotelleet Sprocketin pilalle. Sprocket tykkäsi myös päästessään leikkimään rangereiden kanssa. Hän tuhoutui Zeo-sarjan lopussa Lord Zeddin antaman pommin voimasta. 

Äänenä toimi Barbara Goodson.

Klank ja Orbus
Klank oli toinen kuningasperheen ylimmistä palvelijoista. Klank oli humanoidirobotti, kun Orbus taas oli enemmänkin moduulirobotti. Heidän tehtävänä oli kasvattaa Machine Empiren lähettämät hirviöt suuriksi.Power Rangers Zeo: Jakso 4; "Target Rangers" Klank oli hieman tanakka ja puhui skotlantilaisella murteella. Hän oli myös melko ylimielinen ja luuli itsestään usein liikoja. Hän palveli mestareitaan aina uskollisesti, vaikka ei koskaan taistellutkaan itse. 

Orbus oli toinen kuningasperheen ylimmistä palvelijoista. Hän oli pieni moduulirobotti. Hänen tärkein tehtävänsä oli kasvattaa Machine Empiren hirviöt suuriksi. Klank pyöritti Orbusta moukarin tavoin kunnes Orbus lensi hirviöön ja luovutti siihen energiaa. Energia sai hirviön sitten kasvamaan. Orbuksella oli korkea ääni. 

Klankin äänenä toimi Oliver Page ja Orbuksen äänenä toimi Barbara Goodson.

Vallantavoittelijat
Sarjan Power Rangers Zeo loppupuolella rangerit onnistuivat tuhoamaan King Mondon, joka loi Machine Empiressä valtatyhjiön. Sen jälkeen valtaa tavoitteli aluksi Louie Kaboom ja myöhemmin Prince Gasket ja Archerina. 

Louie Kaboom
Louie Kaboom oli alun perin Ritan ja Lord Zeddin yritys saada King Mondon tuhoutumisen jälkeen Machine Empire hallintaansa. Suunnitelma kuitenkin epäonnistui, kun Goldar ja Rito kadottivat Louien ohjaamiseen tarkoitetun ohjaimen. Rangerit saivat ohjaimen itselleen ja yrittivät sammuttaa sillä Louien. Louie kuitenkin ohjelmoi itsensä vapaaksi ohjaimen hallinnasta eikä sillä voitu enää vaikuttaa häneen.Power Rangers Zeo: Jakso 37; "Scent of a Weasel" 

Louie yritti parhaansa mukaan johtaa Machine Empireä ja samalla voittaa Queen Machinan hyväksynnän puolelleen. Hänen suunnitelmansa kuitenkin epäonnistuivat kerta toisensa jälkeen. Samalla Zedd ja Rita yrittivät turhaan saada Louien takaisin hallintaansa.Power Rangers Zeo: Jakso 38; "The Lore of Auric" 

Myöhemmin Prince Gasketin ja Archerinan saavuttua Kuuhun, Archerina sai Louien rakastumaan häneen ampumillaan rakkausnuolilla. Se sai Louie Kaboomin suostumaan Archerinan jokaiseen pyyntöön. Archerina määräsi hänet taistelemaan Angel Grovessa itse Zeo Rangereita vastaan. Rangerit kuitenkin tuhosivat Louie Kaboomin Zeo Ultrazordillaan. 

Äänenä toimi Lex Lang. 

Prince Gasket
Prince Gasket oli King Mondon ja Queen Machinan ensimmäinen poika ja Prince Sprocketin vanhempi veli. Hän oli aikoinaan rakastunut Princess Archerinaan, joka oli Mondon arkkivihollisen King Aradonin tytär. Tietoisina, että heidän avioliittonsa ei saisi koskaan heidän vanhempien hyväksyntää, he olivat päättäneet karata. 

Gasketilla oli katkera kilpailu veljensä Sprocketin kanssa siitä kumpi oli King Mondon virallinen seuraaja. Molemmat halusivat myös saada äitinsä Queen Machinan suosimaan itseään. He kilpailivat myös siitä kummalla oli parempia suunnitelmia Zeo Rangereita vastaan. 

Kun uutiset Mondon tuhoutumisesta kantautuivat Gasketille, hän palasi huolehtimaan äidistään ja hankkiutui ensitöikseen eroon Louie Kaboomista. Sen jälkeen hän suunnitteli pääsevänsä itse Machine Empiren johtoon. Yhtenä suunnitelmanaan Gasket kaappasi ja aivopesi Tommy Oliverin luulemaan itseään Machine Empiren kuninkaaksi ja pitämään muita rangereita vihollisinaan.Power Rangers Zeo: Jaksot 42-43; "King for a Day I-II" Myöhemmin hän sai Maapallon aikasilmukkaan, joka laittoi saman päivän toistumaan kerta toisensa jälkeen. Hän yritti siten selvittää oikean tavan rangereiden voittamiseksi. Tommy sai kuitenkin Gasketin juonen selville, sillä hänen aivoissaan oli yhä merkkejä Gasketin aivopesusta. Sen jälkeen rangerit onnistuivat palauttamaan maailman ennalleen.Power Rangers Zeo: Jakso 44; "A Brief Mystery of Time" 

Myöhemmin Gasket pakeni Archerinan kanssa, kun Mondo palasi ja vei valtaistuimensa takaisin. He kuitenkin palasivat vielä. Prince Sprocket ehdotti heille kasvamista suuriksi ja voittamaan rangerit siten itse. Todellisuudessa Sprocket halusi ehdotuksensa avulla päästä veljestään lopullisesti eroon. Gasket ja Archerina päättivät suostua Sprocketin ehdotukseen ja kasvoivat suuriksi. He onnistuivat melkein voittamaan kaikki rangereiden zordit, mutta lopulta hävisivät taistelussa Zeo Ultrazordille. Juuri kun Prince Sprocket alkoi iloita veljensä tuhoutumista selvisi, että he olivat kuitenkin selvinneet ja palanneet normaalin kokoisiksi. Juuri kun he olivat kohtaamassa Sprocketin, King Mondo saapui paikalle. Sen jälkeen Prince Gasket ja Archerina pakenivat lopullisesti eikä heitä enää nähty. 

Äänenä toimi Douglas Sloan. 

Princess Archerina
Princess Archerina oli robottiprinsessa, joka muistutti ulkonäöltään naispuolista jousiampujaa. Hän oli Prince Gasketin vaimo, mutta samalla myös King Mondon arkkivihollisen King Aradonin tytär. Sen vuoksi toisiinsa rakastuneet Archerina ja Gasket olivat aiemmin karanneet ja hylänneet vanhempansa. 

Archerina ampui energianuolia, joilla hän sai uhrinsa rakastumaan häneen. Hän pystyi myös ampumaan jousellaan räjähtäviä energianuolia. Archerina pystyi myös muuttamaan jousensa lähitaisteluita varten miekaksi. 

Archerina ilmestyi Gasketin kanssa Kuuhun sen jälkeen kun Zeo Rangerit olivat onnistuneet tuhoamaan King Mondon. He halusivat saada Machine Empiren Mondon poissaollessa itselleen. Ensitöikseen he estivät Louie Kaboomin yritykset päästä Machine Empiren johtoon Archerinan rakkausnuolien avulla. Nuolet saivat Louien tottelemaan Archerinan jokaista käskyä, joka lopulta johti myös Louien tuhoutumiseen.

Archerinan tuntema kateus Katherine Hillardia kohtaan sai hänet myös hyökkäämään henkilökohtaisesti Katherinen kimppuun.Power Rangers Zeo: Jakso 45; "A Mystery to Me"

King Mondon palattua Archerina pakeni hetkeksi miehensä kanssa. He kuitenkin palasivat kohtaamaan rangerit vielä kerran. Archerina ja Gasket kasvoivat suuriksi, mutta he hävisivät lopulta taistelun Zeo Ultrazordia vastaan. He kuitenkin selvisivät räjähdyksestä ja muuttuivat normaalin kokoisiksi. Kun King Mondo saapui kohtaamaan heidät, he lähtivät pakoon eikä heitä sen jälkeen nähty enää uudestaan. 

Äänenä toimi Melora Harte.

Cogit
Cogit olivat Machine Empiren rivisotilaita. Ne pystyivät ampumaan lasersäteitä silmistään. Osa niistä ohjasi myös Quadra Fightereita.

Hirviöt
Nämä jaksokohtaiset hirviöt olivat Machine Empiren käyttämiä robotteja. Kauden hirviöt otettiin Super Sentai -sarjasta Chōriki Sentai Ohranger. Suurentaakseen hirviöt jättimäisiksi, Klank pyöritti Orbusta moukarin tavoin kunnes se lensi hirviöön ja luovutti siihen energiaa. Energia sai hirviön kasvamaan. 

 Staroid (äänenä toimi Derek Stephen Prince) - Machine Empiren käyttämä tähdenmuotoinen robottihirviö. Tuhoutui Zeo Megazordilla.Power Rangers Zeo: Jakso 3; "The Shooting Star"
 Silo (äänenä toimi Bob Papenbrook ensimmäisellä kerralla, Kirk Thornton toisella kerralla) - Machine Empiren käyttämä raketti-teemainen robottihirviö, jonka alun perin Cogit loivat löytämistään osista. Tuhoutui Zeo Megazordilla. Tuhoutui myöhemmin uudestaan Super Zeo Zord V:llä.Power Rangers Zeo: Jakso 34; "A Golden Homecoming" 
 Boohoo the Clown (äänenä toimi Michael Sorich) - Machine Empiren käyttämä robottimainen ja klovnia muistuttanut hirviö. Boohoo lähetti korkeataajuisia ääniaaltoja, jotka olivat erittäin kivuliaita ihmiskorvin kuultuina. Tuhoutui Zeo Megazordilla.Power Rangers Zeo: Jakso 5; "For Cryin' Out Loud"
 People Pitcher - Machine Empiren käyttämä robottimainen hirviö, joka luotiin pallonsyöttökoneesta. Se syötti palloja ja pystyi vangitsemaan niitä lyövät ihmiset sisäänsä. Tuhoutui Zeo Megazordilla.Power Rangers Zeo: Jakso 6; "Rangers in the Outfield"
 Digster (äänenä toimi Derek Stephen Prince) - Digster oli Machine Empiren käyttämä katuporaa muistuttanut robottihirviö. Hirviörobottia ohjasi vipuja vääntelemällä pienempi robotti sen päässä. Tuhoutui Zeo Megazordilla.Power Rangers Zeo: Jakso 7; "Every Dog Has His Day"
 Puppetman (äänenä toimi Paul Pistore) - Machine Empiren käyttämä robottihirviö, joka syntyi hyväntahtoisesta viihderobotista nimeltä Puppetman sen jälkeen kun Cogit kätkivät muuntimen sen takapuolelle. Hirviö hypnotisoi lapsia toimimaan käskyjensä mukaan ja myös käytti heitä ihmiskilpinään. Tuhoutui Zeo Megazordilla.Power Rangers Zeo: Jakso 8; "The Puppet Blaster" 
 Leaky Faucet (äänenä toimi Ezra Weisz) - Machine Empiren käyttämä hanaa muistuttanut robottihirviö, jonka asu oli varastettu "The Invasion of Blueface" nimisen scifi-elokuvan kuvauksista.Power Rangers Zeo: Jakso 9; "Invasion of the Ranger Snatcher" Jaksossa "Oily to Bed, Oily to Rise" Machine Empire rakensi tämän hirviön uudestaan ja lähetti sen saastuttamaan Angel Groven vesiputkiston. Tuhoutui Zeo Ultrazordilla. 
 Pumpkin Sorcerer - Machine Empiren käyttämä kurpitsalyhtyä muistuttanut robottihirviö, jonka asu oli varastettu "The Invasion of Blueface" nimisen scifi-elokuvan kuvauksista. Se yhdistyi myöhemmin kolmen muun hirviön kanssa muodostaakseen silmän hirviölle nimeltä Bucket of Bolts. 
 Steambot - Machine Empiren käyttämä suihkua muistuttanut robottihirviö. Se yhdistyi myöhemmin kolmen muun hirviön kanssa muodostaakseen silmän hirviölle nimeltä Bucket of Bolts.
 Traffic Kitty - Machine Empiren käyttämä liikennevaloja muistuttanut robottihirviö. Se yhdistyi myöhemmin kolmen muun hirviön kanssa muodostaakseen silmän hirviölle nimeltä Bucket of Bolts.
 Bucket of Bolts - Machine Empiren käyttämä veturia muistuttanut robottihirviö, jonka asu oli varastettu "The Invasion of Blueface" nimisen scifi-elokuvan kuvauksista. Sen silmä muodostui Leaky Faucetin, Pumpkin Sorcererin, Steambotin ja Traffic Kittyn yhdistyessä. Suurena ollessaan se muutti itsensä junaksi. Tuhoutui Zeo Megazordilla.
 Video Vulture (äänenä toimi Dave Mallow) - Oli korppikotkaa muistuttanut hirviö, jolla oli päänään videokamera. Video Vulture siirsi rangerit Prince Sprocketin elokuvaulottuvuuteen. Video Vulturea käytettiin myöhemmin lähettämään gladiaattori-tyylisiä taisteluita Prince Gasketin areenalta eri puolille maailmankaikkeutta. 
 Hydro Contaminatorit (äänenä toimi Dan Woren) - Hydro Contaminatorit olivat Aquitar-planeetalla hyökänneitä ja sen vesiä saastuttaneita robottimaisia olentoja. Yksi niistä seurasi Cestroa Maapallolle ja aikoi saastuttaa myös Maan vedet. Se tuhoutui Zeo Blasterilla.Power Rangers Zeo: Jakso 10; "Graduation Blues" 
 Adrian ja Pollenator - Adrian ja Pollenator olivat kasveja muistuttavat robottimaiset serkukset, jotka King Mondo loi Rockyn kasvitiedekurssilla risteyttämästä kasvista. Pollenator tuhoutui Zeopistooleilla ja Adrian katosi.Power Rangers Zeo: Jakso 11; "A Few Bad Seeds" 
 Fortissimodo (äänenä toimi Scott Page-Pagter) - Fortissimodo oli robottimainen piano-teemainen hirviö, joka lähetettiin kaappaamaan salaperäinen pianisti Angel Groven lukiosta. Tuhoutui Zeo Megazordilla.Power Rangers Zeo: Jakso 12; "Instrument of Destruction" 
 Mean Screen - Mean Screen oli Machine Empiren käyttämä robottimainen ja tietokonevirusta levittänyt hirviö. Se kykeni tunkeutumaan tietojärjestelmiin ja hankki jopa Power Rangereiden käyttämien aseiden ja zordien tiedot. Sen jälkeen se asensi järjestelmiin viruksen, joten koneet ja välineet eivät toimineet halutulla tavalla. Hirviö sai voimansa näytöstään. Tuhoutui Zeo Megazordilla.Power Rangers Zeo: Jakso 13; "Mean Screen"
 Mechanizer (äänenä toimi Eddie Frierson) - Machine Empiren käyttämä robottimainen hirviö. Mondo lähetti Klankin järjestämään väijytyksen ja tuhoamaan Angel Groven yliopiston varaston, jos rangerit pääsisivät liian lähelle varapolttokennoa. Tuhoutui räjähdyksessä.Power Rangers Zeo: Jakso 14; "Mr. Billy's Wild Ride" Super Zeo Zord I ja II tuhosivat sen myöhemmin uudestaan. 
 Robocupid - Machine Empiren käyttämä robottihirviö, joka sai ihmiset rakastumaan kiihkeästi erilaisiin koneisiin. Robocupidin voimat vaikuttivat jopa häneen itseensä, sillä yksi hänen ampumista rakkaussäteistä heijastui takaisin häneen itseensä ja hän rakastui Klankiin. Tuhoutui Zeo Megazordilla.Power Rangers Zeo: Jaksot 15-16; "There's No Business Than Snow Business I-II" 
 Defoliator (äänenä toimi Richard Epcar) - Machine Empiren käyttämä robottimainen skorpionihirviö, joka pystyi kuumentamaan säätä. Hirviö loi Angel Groveen tulikuumat oltavat tuhoamalla kasveja ja luomalla siten kasvihuoneilmiön. Tuhoutui Zeo Megazordilla.Power Rangers Zeo: Jakso 17; "There's No Business Than Snow Business III" 
 Main Drain - Machine Empiren käyttämä energiaa imenyt robottihirviö. Taistelussa Main Drain onnistui salaa kuljettamaan maan alla energian imemiseen tarkoitetut letkunsa Zeo Megazordin luo ja vei Megazordilta sen voimat. Tuhoutui Red Battlezordilla.Power Rangers Zeo: Jakso 18; "Inner Spirit" 
 Punch-A-Bunch (äänenä toimi Bob Papenbrook) - Machine Empiren käyttämä nykkeilyteemainen robottihirviö. Tuhoutui Red Battlezordilla.Power Rangers Zeo: Jakso 19; "Challenges"
 Mace Face (äänenä toimi Brad Orchard) - Mace Face oli piikikäs Machine Empiren käyttämä robottihirviö. Sillä oli kaksi muotoa: tavallinen piikikäs hirviömuoto ja piikikäs pallomuoto. Tuhoutui Zeo Mega Battlezordilla.Power Rangers Zeo: Jakso 20; "Found and Lost"Power Rangers Zeo: Jakso 21; "Brother, Can You Spare An Arrowhead?"
 Autochthon (äänenä toimi Richard Epcar) - Autochthon oli muinainen paha henki, jonka Tommyn veli David Trueheart vahingossa herätti. Tuhoutui Zeo Mega Battlezordilla.
 Defector - Vanhoista robottien osista luotu Machine Empiren käyttämä hirviö. Tuhoutui Defender Wheelillä.Power Rangers Zeo: Jakso 22; "Trust In Me" 
 Drill Master (äänenä toimi Dan Woren) - Machine Empiren käyttämä poraa muistuttanut robottihirviö. Punaisen Zeo Ranger tuhosi sen.Power Rangers Zeo: Jakso 23; "It Came From Angel Grove" Tuhoutui myöhemmin uudestaan Super Zeo Zord IV:llä. 
 Lelurobotti Googleheimer (äänenä toimi Dave Mallow) - King Mondon Prince Sprocketille lahjana antama lelurobotti. Tuhoutui Zeo Mega Battlezordilla.Power Rangers Zeo: Jakso 24; "Bulk Fiction" 
 Wrecking Ball - Prince Sprocketin ohjaama palloteemainen hirviö, jonka King Mondo antoi hänelle syntymäpäivälahjaksi. Tuhoutui Red Battlezordilla.Power Rangers Zeo: Jakso 25; "Song Sung Yellow" 
 Amiraali Abominator (äänenä toimi Ezra Weisz) - Machine Empiren käyttämä robottinen amiraali. Sillä oli aseenaan miekka ja takkinsa alla piikkityyny. Tuhoutui Zeo Mega Battlezordilla.Power Rangers Zeo: Jakso 26; "Game of Honor"
 Wolfbane (äänenä toimi Steve Kramer) - Wolfbane oli Machine Empiren käyttämä robottimainen susihirviö, joka lähetettiin väijyttämään rangerit. Tuhoutui Pyramidaksella.Power Rangers Zeo: Jakso 27; "The Power of Gold" 
 Tarantabot - Machine Empiren käyttämä tarantulamainen robottihirviö. Tuhoutui Zeo Ultrazordilla.Power Rangers Zeo: Jakso 28; "A Small Problem"
 Somnibot (äänenä toimi Barbara Goodson) - Machine Empiren käyttämä ja nukuttavia tuutulauluja laulanut robottihirviö. Tuhoutui Zeo Ultrazordilla.Power Rangers Zeo: Jakso 30; "Rock-a-Bye Rangers"
 Varoxit - Varoxit olivat robottisia avaruuden palkkionmetsästäjiä.
 Borax (äänenä toimi Bob Papenbrook) - Borax oli varox, joka saapui Maahan aikomuksenaan viedä kultaisen rangerin voimat ja joka liittoutui King Mondon kanssa. Tuhoutui Zeo Megazordilla.Power Rangers Zeo: Jakso 31; "Do I Know You?"
 Hosehead (äänenä toimi Dave Mallow) - Machine Empiren käyttämä robottihirviö. Tuhoutui Super Zeo Zord III:lla. 
 Tough Tusks (äänenä toimi Michael Sorich) - Tough Tusks oli Louie Kaboomin luoma elefanttia muistuttanut robottihirviö, jonka hän loi Emilyn elefanttipäisestä kaulakorusta. Hirviön tuhoutumisen jälkeen Jason palautti kaulakorun Emilylle. Tuhoutui Super Zeo Megazordilla. 
 Stenchy (äänenä toimi Brad Orchard) - Queen Machinan käyttämä haisunäätää muistuttanut robottihirviö. Se levitti kaasua, joka sai sen uhrit haisemaan pahalta. Super Zeo Megazord ja Warrior Wheel tuhosivat sen. 
 Midas Monster (äänenä toimi Dave Mallow) - Louie Kaboomin käyttämä robottihirviö, joka näyttäytyi ensin pienenä kultaisena koirapatsaana. Se pystyi muuttamaan esineitä ja ihmisiä kullaksi. Myöhemmin patsaan sisältä paljastui vielä hirviö. Tuhoutui Zeo Ultrazordilla.Power Rangers Zeo: Jakso 39; "The Ranger Who Came in from the Gold"
 Cruel Chrome - Prince Gasketin käyttämä robottihirviö, jonka hän loi etsivä Stonen vesiskootterista. Se pystyi suihkuttamaan oikeasta kädestään tainnuttavaa nestettä uhreihinsa. Tuhoutui Zeo Ultrazordilla.Power Rangers Zeo: Jakso 41; "Where in the World is Zeo Ranger 5?" 
 Altor (äänenä toimi Kirk Thornton) - Prince Gasketin käyttämä robottihirviö. Se vei tilapäisesti Tommyn taidot ja voimat. Kultainen ranger tuhosi sen.Power Rangers Zeo: Jakso 42; "King for a Day, Part 1" 
 Protectron (äänenä toimi Richard Epcar) - Robottihirviö, jota Prince Gasket käytti suojelemaan Chronosapiosta (aikaa manipuloivaa ja kristallipalloa muistuttanutta esinettä). Sen tuhosivat Super Zeo Megazord ja Warrior Wheel.
 Nuklifier (äänenä toimi Kirk Thornton) - Prince Gasketin käyttämä robottihirviö, joka käytti aseenaan keihästä ja pystyi ampumaan sen kärjestä oranssia energiaa. Hirviö pystyi ampumaan energiavirtoja myös sen otsan kanuunasta. Sen tuhosi Auric the Conqueror. 
 Mechaterpillar (äänenä toimi Brianne Siddall) - Voimakas toukkaa muistuttanut robottihirviö, jonka Prince Gasket loi etsivä Stonen "Mechaterpillar 2000" -vaapusta. Hirviö pystyi hajottamaan itsensä myös itsenäisesti toimiviksi paloiksi. Tuhoutui Pyramidaksella. 
 Cog Changer (äänenä toimi Michael Sorich) - Machine Empiren käyttämä robottihirviö, jolla he pääsivät zeoteknologiaan käsiksi. Se pystyi vaihtamaan Zeo Rangereiden käyttämien moottoripyörien hammasrattaat omikseen, jonka jälkeen rangerit menettivät pyörien hallinnan. Sen tuhosivat Super Zeo Megazord ja Warrior Wheel. 
 Impursonator (äänenä toimi Wendee Lee) - Impursonator oli vaaleanpunaista laukkua muistuttanut voimakas hirviö, jonka Rita Repulsa loi vahingossa Katherinen rumasta käsilaukusta. Hirviön kuminen pinta teki siitä lähes voittamattoman ja se kestikin hyvin Red Battlezordin antamat lyönnit. Impursonator pystyi ampumaan vaaleanpunaisia salamoita käsistään ja imemään energiaa häneen kohdistetuista hyökkäyksistä. Se pystyi myös hyödyntämään energian omissa hyökkäyksissään. Super Zeo Megazord ja Warrior Wheel tuhosivat sen.

Lähteet

Aiheesta muualla
Machine Empire (RangerCentral)
Power Rangers Zeon hirviöt (RangerCentral)

Luokka:Power Rangersin hahmot
Luokka:Power Rangers Zeo